ଭୁବନେଶ୍ବରଃ ଜାତୀୟ ସ୍ତରରେ ଅନେକ ପ୍ରଶଂସା ସାଉଁଟି ଭୁବନେଶ୍ୱର ଫେରିଲା ଓଡ଼ିଆ ଚଳଚିତ୍ର ପ୍ରତୀକ୍ଷାର ଟିମ । ଭୁବନେଶ୍ବରରେ ପହଞ୍ଚିବା ପରେ ଟିମକୁ ସମ୍ବର୍ଦ୍ଧନା ଦେବା ସହ ବ୍ୟାଣ୍ଡ ବାଜା ବଜାଇ ପ୍ରଶଂସକ ମାନେ ସ୍ୱାଗତ କରିଥିଲେ ଏହାକୁ ନେଇ ଲୋକାରଣ୍ୟ ହୋଇଥିଲା ବିଜୁପଟ୍ଟନାୟକ ବିମାନବନ୍ଦର । ତେବେ ଫିଲ୍ମ ଦମନ ପରେ ପରେ ପ୍ରତୀକ୍ଷା ଫିଲ୍ମକୁ ନେଇ ଓଡ଼ିଆ ସିନେମା ଶିଳ୍ପର ବିକାଶ ପାଇଁ ଏକ ନୂଆ ସମ୍ଭାବନା ଦେଖିବାକୁ ମିଳିଛି । କାରଣ ରିଲିଜ୍ ପୂର୍ବରୁ ଢେର୍ ପ୍ରଂଶସା ସାଉଁଟିଛି ଏହି ଚଳଚିତ୍ର । ୫୩ ତମ ଇଣ୍ଟରନ୍ୟାସନାଲ ଫିଲ୍ମ ଫେଷ୍ଟିଭାଲ ଅଫ ଇଣ୍ଡିଆ ଗୋଆ ଠାରେ ଓଡ଼ିଆ ଚଳଚ୍ଚିତ୍ର "ପ୍ରତୀକ୍ଷା" ଗୋଆରେ ପ୍ରଦର୍ଶିତ ହୋଇ ଜୁରୀଙ୍କ ପ୍ରଶଂସା ଗୋଟାଇଛି ।
ଅନୁପମ ପଟ୍ଟନାୟକଙ୍କ ନିର୍ଦ୍ଦେଶିତ ଓଡ଼ିଆ ଚଳଚ୍ଚିତ୍ର 'ପ୍ରତୀକ୍ଷା' ଗୋଆ ରାଜଧାନୀ ପାନାଜୀର ଆଇନକ୍ସ ପ୍ରେକ୍ଷାଳୟରେ ମଙ୍ଗଳବାର ପ୍ରଦର୍ଶିତ ହେଲା ପରେ ଅନେକ କିଛି ନୂତନ ସମ୍ଭାବନା ସୃଷ୍ଟି ହୋଇଛି । ନଭେମ୍ବର ୨୦ରୁ ୨୮ ପର୍ଯ୍ୟନ୍ତ ଆୟୋଜିତ ହେଉଛି ୫୩ତମ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବ । ଏଥିରେ ଭାରତୀୟ ପାନୋରାମା ବିଭାଗରେ ୨୫ଟି ଭାରତୀୟ ଭାଷାର ୩୫୪ଟି ଚଳଚ୍ଚିତ୍ର ମଧ୍ୟରୁ ପ୍ରତୀକ୍ଷା ମନୋନିତ ହେବା ସହ ପ୍ରଦର୍ଶିତ ହୋଇଥିଲା ।
ଅନ୍ୟପଟେ ଏହି ସିନେମା ପ୍ରଦର୍ଶନ ପରେ ଭାବବିହ୍ୱଳ ହୋଇ ହିନ୍ଦୀ ଚଳଚ୍ଚିତ୍ର ଅଭିନେତା ଅନୁପମ ଖେର ଫିଲ୍ମ ପ୍ରତୀକ୍ଷାର ହିନ୍ଦୀ ରିମେକ ନିଜେ କରିବେ ବୋଲି କହିଥିବା ବେଳେ ବାପା ଭୂମିକାରେ ଅଭିନୟ କରିବେ ବୋଲି ନିର୍ଦ୍ଦେଶକ ଅନୁପମ ପଟ୍ଟନାୟକଙ୍କୁ ନିଶ୍ଚିତ କରିଛନ୍ତି l ଆଉ ଏଥିପାଇଁ ୧୧ ଶହ ଟଙ୍କା ଅଗ୍ରୀମ ପ୍ରଦାନ କରିଛନ୍ତି l ଓଡ଼ିଆ ଚଳଚ୍ଚିତ୍ର ଇଣ୍ଡଷ୍ଟ୍ରି ସହିତ ଆଉ ଏକ ନୂଆ ଇତିହାସର ଫର୍ଦ୍ଦ ଯୋଡି ହେବା ଖବର ନିଶ୍ଚିତ ଭାବେ ଆନନ୍ଦ ଆଣିଦେଇଛି l ଏନେଇ ପୁରା ଟିମ ଖୁସି ଥିବା ବେଳେ ଏହା ଆମ ପାଇଁ ଏକ ଆଶୀର୍ବାଦ ବୋଲି କହିଛନ୍ତି ନିର୍ଦ୍ଦେଶକ ଅମୀୟ ପଟ୍ଟନାୟକ ।
ସେ ଆହୁରି ମଧ୍ୟ କହିଛନ୍ତି," ଏହି ଚଳଚ୍ଚିତ୍ରରେ ମୁଖ୍ୟ ଚରିତ୍ରରେ ଥିବା ଦ୍ବିପନିତ କହିଛନ୍ତି ବଲିଓଡ଼ର ଜଣେ ଦିଗ୍ଗଜ କଳାକାର ଅନୁପମ ଖେର । ତାଙ୍କ ସହ ଅଭିନୟ କରିବା ମୋ ପାଇଁ ସୌଭାଗ୍ୟର କଥା । ଏହା ସମ୍ଭବ ହୋଇ ପାରିଛି କେବଳ ଏକ ଭଲ କାହାଣୀ ପାଇଁ l ତେଣୁ ଏହି ଚଳଚିତ୍ରଟିକୁ ଓଡ଼ିଆ ସିନେପ୍ରେମୀ ଦେଖନ୍ତୁ ଆଉ ସେମାନେଙ୍କ ଭଲ ପାଇବା ଦିଅନ୍ତୁ।"
ଅମୀୟ ପଟ୍ଟନାୟକ ପ୍ରଡକ୍ସନ ବ୍ୟାନରରେ ନିର୍ମିତ ଏହି ଚଳଚ୍ଚିତ୍ରଟି ବିଶିଷ୍ଟ ଲେଖକ ଗୌରହରି ଦାସଙ୍କ କ୍ଷୁଦ୍ରଗଳ୍ପ ଉପରେ ପର୍ଯ୍ୟବେଶତ । ରୋଶନ୍ ବିଶୋଇ ପ୍ରତୀକ୍ଷାର ଚିତ୍ରନାଟ୍ୟ ଓ ସଂଳାପ ଲେଖିଥିବା ବେଳେ ଅଙ୍କେଶ ଆନନ୍ଦ ଓ ଆଶିଷ ପ୍ରଧାନ ସଙ୍ଗୀତ ନିର୍ଦ୍ଦେଶନା ଦେଇଛନ୍ତି । ବର୍ଷା ପଟ୍ଟନାୟକ ଏହାର କାର୍ଯ୍ୟନିର୍ବାହୀ ପ୍ରଯୋଜିକା ଦାୟିତ୍ୱ ନିର୍ବାହ କରିଛନ୍ତି । ଏହି ଚଳଚ୍ଚିତ୍ରରେ ଦ୍ୱୀପନ୍ୱିତ ଦାସ, ବର୍ଷା ପଟ୍ଟନାୟକ, ସିଦ୍ଧାନ୍ତ ମହାପାତ୍ର, ଚୌଧୁରୀ ଜୟ ପ୍ରକାଶ ଦାସ, ରୋ଼ଶନ୍ ବିଶୋଇ, ଦୀପକ ଉପାଧ୍ୟାୟ, ଶୀଲା ତ୍ରିପାଠୀ, ଅବକାଶ ମିଶ୍ର, ରୂପମ୍ବିକା ନାୟକ ପ୍ରମୁଖ ଅଭିନୟ କରିଛନ୍ତି ।
